શીર્ષક: MLA ભાઈ બહેનને જાહેરમાં લાત મારે અને બહેન રાખડી બાંધી માફ કરે -શું સરકારે માફ કરી દેવા જોઈએ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
આ વીડિયોમાં ભાજપના ધારાસભ્ય બલરામ થાવાણી એન.સી.પી.ના કુબેરનગર(અમદાવાદ)વોર્ડના વડા નેતા નીતુ તેજવાણીને ક્રૂરતાપૂર્વક મારતા દેખાય છે. 

નીતુ તેજવાણી અને બહેનો તેમનાં વિસ્તારમાં પાણીની સમસ્યા મુદ્દે ધારાસભ્યની ઓફિસ સામે રવિવારે સવારે દેખાવો કરી રહ્યાં હતાં. 

કુબેરનગર વિસ્તારમાં છેલ્લા આઠ દિવસ દરમિયાન 15થી 20 નાની ફેકટરીઓનું પાણીનું જોડાણ કાપી નાખવામાં આવ્યું હતું. 

આને લીધે ફેક્ટરીનું તો કામ અટકી જ રહ્યું હતું પણ એનો ભોગ તેમાં કામ કરનાર 50થી 60 મજૂરો બન્યાં હતાં, કેમ કે પીવાનાં પાણી માટે તેઓ આના પર જ આશ્રિત હતાં. 

આટલી વિકરાળ ગરમીમાં જ્યારે સરકાર વધારે પ્રવાહી લેવાની સલાહ આપે છે, ત્યારે પાણીનું કનેક્શન કાપી દેવાતાં આ મજૂરો પર  મોટી આફત આવી પડી હતી. 

તમે આ વાંચ્યું કે નહીં?

ધારાસભ્યની પહેલાં એમનાં કૉર્પોરેટર ભાઈની મારપીટ

પાણીની પાઇપલાઇન કાપી નાખવાની ઘટના બની રહી હતી, ત્યારે નીતુ તેજવાણી સ્થાનિક કૉર્પોરેટર અને ભાજપના ધારાસભ્ય બલરામ થવાનીના ભાઈ કિશોર થાવાણી પાસે ગયાં. 

એમણે ધારાસભ્યના ભાઈને વિનંતી કરી કે "આ બાબતે જે કાયદાકીય કાર્યવાહી કરવાની હોય તે મેં ચાલુ કરાવી દીધી છે, તમે બે દિવસ માટે પાણી ન કાપશો."

જોકે, તેમણે નીતુ તેજવાણીની કોઈ વાત ન સાંભળી અને હાથથી પકડીને તેમને ધક્કો મારી દીધો.

આ ઘટના બની ત્યારે નીતુ તેજવાણીએ તેમના પતિને વિનંતી કરી કે એક કૉર્પોરેટર હોવા છતાં તેઓ મહિલા પર હાથ ઉપાડે છે તો એમનો વીડિયો ઉતારો.

નીતુ તેજવાણીના પતિએ વીડિયો ઉતારતા ધારાસભ્યના ભાઈ કિશોર થાવાણીએ એમની સાથે મારપીટ કરી. 

નીતુ તેજવાણી કહે છે કે, "તેમણે મારા પતિ ઉપર પણ હાથ ઉપાડ્યો. આ બધી ઘટનાનો વીડિયો લેવાયો અને અમે માર ખાઈને પાછા આવી ગયા." 

"આ વીડિયો અમે વાઇરલ કર્યો અને પોલીસમાં તેમની સામે ફરિયાદ નોંધાવવા ગયા, પરંતુ પોલીસ તરફથી તેમની સામે કોઈ પગલાં લેવાયા નહોતાં."

ત્યારબાદ વિસ્તારની કેટલીક રવિવારે નીતુ તેજવાણી પાસે આવી. એમણે ફરિયાદ કરી કે "દીદી, અમારે ત્યાં ગટરનું ગંદુ પાણી આવી રહ્યું છે."

"જેમનું પાણીનું જોડાણ કાપી દેવામાં આવ્યું હતું એ લોકો પણ એમની સાથે હતાં. એમણે પણ નીતુ તેજવાણીને ફરિયાદ કરી કે  "અમે પાણી વગર કેવી રીતે રહીએ?" 

ફરી ધારાસભ્યની ઓફિસ પર મારપીટ

ત્યારબાદ નીતુ તેજવાણી અને બહેનો ધારાસભ્યની ઓફિસ પર રજૂઆત કરવા ગયાં. 

નીતુ તેજવાણી કહે છે કે "મારે ધારાસભ્ય બલરામ થવાણીને કહેવું હતું કે તમારા ભાઈ કૉર્પોરેટર છે અને...